ครม.เว้นเก็บภาษีนักแสดงต่างชาติถ่ายทำในไทย
ครม.เห็นชอบเว้นเก็บภาษีเงินได้บุคคลธรรมดา ให้นักแสดงภาพยนตร์ต่างชาติที่เข้ามาถ่ายทำในประเทศไทย
29 มี.ค. 2555

ครม.เห็นชอบเว้นเก็บภาษีเงินได้บุคคลธรรมดา ให้นักแสดงภาพยนตร์ต่างชาติที่เข้ามาถ่ายทำในประเทศไทย
นายหาญ หิมะทองคำ รองโฆษกประจำสำนักนายกรัฐมนตรี   แถลงว่า  ที่ประชุมคณะรัฐมนตรี(ครม.) เห็นชอบร่างกฎกระทรวงการคลังออกตามความในประมวลกฎหมายรัษฎากร ว่าด้วยการยกเว้นรัษฎากร (มาตรการภาษีเพื่อสนับสนุนการถ่ายทำภาพยนตร์ต่างประเทศในประเทศไทย ) ในการยกเว้นภาษีเงินได้บุคคลธรรมดา ให้แก่นักแสดงภาพยนตรฺชาวต่างประเทศ ที่เข้ามาแสดงภาพยนตร์ในประเทศไทย    
ทั้งนี้ถือเป็นมาตรการภาษีเพื่อดึงดูดการลงทุนจากต่างประเทศและเผยแพร่สถานที่ท่องเที่ยวให้ประเทศอื่น เป็นการส่งเสริมการท่องเที่ยวของประเทศไทย